정조 3년
己亥七月初三日辰時。上詣孝徽宮內神門外。望哭入侍時。左承旨尹冕東。右承旨蔡弘履。左副承旨鄭元始。同副承旨尹塾。記事官鄭東浚李兢淵徐龍輔李信祜。以次侍立。上具翼善冠淺淡服烏犀帶。詣板位行望哭禮。還御齋室。上曰。宣傳官一員入侍。宣傳官金燨進前。上曰。馳往園所。題主後。卽爲返虞事。傳于都提調。上命書傳敎曰。各都監堂郞以下。員役工匠等竝書啓。弘履曰。左承旨有老父。而病勢甚重云矣。上命書傳敎曰。左承旨尹冕東。情理勢難强令察任。許遞。又命書傳敎曰。政官牌招開政。又命書傳敎曰。奎章閣直閣。待下批令本閣牌招察任。返魂至。上詣神門外幕次。行迎哭禮。還御齋室。上曰。假引儀朴民源汰去。出榻敎上曰。都監都提調入侍。都提調徐命善進前曰。夜間聖體。若何。上曰。一樣矣。命善曰。陪往大將具明謙。昨於宣仁門下。遽先乘馬。掠過大轝。擧措駭妄。削職。何如。上曰。爲先削職。令該府拿問處之。命善曰。大將如此之故從事官輩。一例馳出。少無顧忌廻避之意。亦不可不嚴懲。從事官韓光迪申大偀。捕盜從事官洪格。竝先汰後拿。何如。上曰。依爲之。元始曰。左邊捕盜大將具明謙削職事。命下矣。在前有他邊大將兼察之例。何以爲之乎。上曰。右邊捕盜大將兼察。可也。元始曰。右邊捕盜大將李昌運。卽爲牌招。以爲聽傳敎之地。何如。上曰。依爲之。竝出擧條上曰。政官更爲牌招。申飭開政。上命書傳敎曰。昨日中官。無不騎馬。有難區別。其中不能檢飭之人。宜用首犯之律。行首挾侍中官。行首都薛里中官。爲先削職。又命書傳敎曰。吏曹判書參判。如是違牌。事甚未安。竝爲先從重推考。更卽牌招開政。上命都提調先退。上命書傳敎曰。殯宮魂宮都監都提調議政府左議政徐命善。鞍具馬一匹面給。提調禮曹判書鄭光漢。戶曹判書金華鎭竝加資。行副司直韓光會。兵曹參判鄭民始。熟馬一匹賜給。都廳義州府尹鄭志儉。前已加資。熟馬一匹賜給。郞廳刑曹正郞趙鎭憲。工曹佐郞徐直修。司僕主簿洪樂顯。文化縣令金履仁竝陞敍。前正郞李東賓。禮曹正郞崔大奎。竝兒馬一匹賜給。魂宮修理所監造官。童蒙敎官李義敎。禶室魂宮別工作監役官繕工監役宋煥程。殯宮內修理所監役官繕工假監役鄭若淳。殯宮別工作監役官繕工奉事沈鉁竝陞六。已陞六者陞敍。補階所監役官繕工監役金思善。直長除授。別看役僉使許圭。折衡申英竝加資。計士金泳令本衙門高品付料。錄事計士工匠員役等。令該曹依定式參酌。分等磨鍊施賞。又命書傳敎曰。園所都監都提調議政府左議政徐命善。厩馬一匹面給。提調漢城府判尹具善復。議政府左參贊洪樂性竝加資。資窮者熟馬一匹面給。行副司直韓光會。禮曹判書鄭光漢。各熟馬一匹賜給。都廳吏曹佐郞金熹加資。郞廳副司果柳曾養。工曹佐郞徐直修竝陞敍。前正言李東賓。京郞廳兵曹佐郞崔顯重。各兒馬一匹賜給。監造官副司勇金師柱。別工作繕工監奉事尹昌胤竝陞六。分長興庫直長兪洪柱。相地官觀象監敎授安思彦。各兒馬一匹賜給。方外地師禮賓奉事金基良。參奉柳東亨竝陞六。士人鄭餘慶。相當窠調用。監董別看役僉使許圭。折衝申英金夢臣。加義鄭東仁。閑良丁遇泰。直赴張光郁竝加資。計士醫員。令該衙門高品付料。員役工匠等。令該曹依定式參酌分等磨鍊施賞。又命書傳敎曰。禮葬都監都提調議政府左議政徐命善。鞍具馬一匹面給。提調禮曹判書鄭光漢。戶曹判書金華鎭。竝加資。行副司直韓光會。都廳鄭志儉。竝熟馬一匹賜給。郞廳刑曹正郞趙鎭憲陞敍。工曹佐郞徐直修。前佐郞李東賓。各兒馬一匹賜給。監造官司饔奉事鄭東愈。奉常奉事金夏漣。別工作繕工奉事沈鉁陞六。監造官奉常主簿吳壽民。分長興庫奉事李性重。分典設司別檢朴賢秀。燔造官司饔直長李㝡源。兒馬一匹賜給。錄事計士員役工匠等。令該曹依定式參酌分等磨鍊施賞。又命書傳敎曰。長寧殿都提調議政府領議政金尙喆。熟馬一匹賜給。提調禮曹判書鄭光漢。戶曹判書金華鎭。各半熟馬一匹賜給。工曹判書韓光會鄭好仁各兒焉一匹賜給。都廳禮曹正郞金文鐸。工曹正郞南述毅。郞廳尹昌胤。各兒馬一匹賜給。繕工主簿申光弼加一資。資窮者代加。內梓室漆匠金德重。依例帖加成給。計士負役工匠等。令該曹依定式分等參酌磨鍊施賞事。分付。又命書傳敎曰。表石陰記製述官行副司直李徽之。書寫官兵曹參判鄭民始。誌文製述官議政府右參贊黃景源。書寫官漢城府右尹李性源。誌銘製述官成均館祭酒宋德相。書寫官開城府留守李鎭衡。哀冊文製述官行判中樞府事蔡濟恭。書寫官吏曹參判兪彦鎬。御製挽章書寫官判敦寧府事具允鈺。贈玉帛官昌城尉黃仁點。各熟馬一匹賜給。神主題主官吏曹參議柳戇加資。丁字閣上樑文製述官弘文館副修撰金宇鎭。書寫官副司果李儒慶。各半熟馬一匹賜給。挽章書寫官前正李亨元等八人。各兒馬一匹賜給。又命書傳敎曰。頓遞使漢城府判尹具善復。陪往大將行副護軍具明謙。各半熟馬一匹賜給。從事官副正申大偀。僉正韓光迪。各兒馬一匹賜給。又命書傳敎曰。初銘旌書寫官行副司直尹師國。改銘旌書寫官行副司直李秉模。各熟馬一匹賜給。代奠官西春君爗加資。啓禶室兼拭梓室及覆土官昌城尉黃仁點。熟馬一匹面給。封閉官司憲府掌令南鶴聞加資。又命書傳敎曰。捧敎命竹冊銀印謚冊謚印哀冊等執事校理尹行元等十二人。半熟馬一匹賜給。擧案執事工曹正郞洪秉德等十五人。差備官軍資判官沈宗之等十七人。各加一資。資窮者代加。率舁梓室官海溪君。熟馬一匹賜給。舁梓室官訓鍊副正洪志浩。都摠經歷朴基豊。各半熟馬一匹賜給。羽葆捧持官繕工副正尹心緯。遷奠時執巾掌苑奉事李英遠。拭梓室執事氷庫別檢朴光晦。執水奉常僉正韓㵛。各兒馬一匹賜給。攝相禮副司果李亨元李枰竝加資。贊儀趙時種守令除授。攝贊儀引儀金彦國閔憲竝陞敍。捧贈玉帛官工曹佐郞曺暈振等二人。攝司僕僉正副司果李學源。各兒馬一匹賜給。東西唱引儀李範天崔璹。引接引儀沈遇金南瑞竝陞六。通禮院禮曹員役擧案啓下人。令該曹參酌施賞。禮曹書吏趙光國。前後效勞。非比尋常。帖加成給。大轝擔領率衛將李春馨等六人。竝上弦弓一張賜給。又命書傳敎曰。分副摠管李𡊠。分兵曹參議尹師國。各半熟馬一匹賜給。分都摠都事閔百恒。分兵曹正郞朴聖集。各兒馬一匹賜給。又命書傳敎曰。仁淑元嬪初喪結裏梓室下玄室時執事江華留守洪樂純。右副承旨洪樂彬。順安縣令洪樂淵。司僕主簿洪樂顯。義興縣監洪樂莘。各半熟。馬一匹賜給。幼學洪泰榮。進士洪益榮。幼學洪福榮洪㝡榮。副司果柳曾養。弘文校理柳孟養。文化縣令金履仁。藝文館待敎金勉柱。繕工監役李濟遠。進士李義翼。咸興判官金獻柱。各兒馬一匹賜給。又命書傳敎曰。陪從承旨行都承旨沈頤之。禮房承旨左承旨尹冕東。取土承旨左副承旨洪樂彬。各半熟馬一匹賜給。陪從史官事變假注書朴奎淳。兼春秋宋益中。各兒馬一匹賜給。陪從政院吏隷。各木綿一疋題給。又命書傳敎曰。陪香官校書正字孫處仁。禁漏奏時官朴興元等十四人。各兒馬一匹賜給。香室忠義守僕禁漏下人等。考例參酌施賞。又命書傳敎曰。尙傳中官金允謙。神輦別侍衛中官金明佑竝加資。神輦挾侍中官吳浚謙李允默竝加資。資窮則熟馬一匹賜給。魂帛差備中官金得麗。熟馬一匹賜給。御題挽章奉持中官高夢賢。虞主差備中官文鳳億。浴主差備中官梁大宜。神主奉審時中使方得賢竝加資。敎命竹冊銀印謚冊謚印哀冊等差備長番中官金壽光等九人。各半熟馬一匹賜給。出入番中官趙光濂等十一人。各兒馬一匹賜給。銘旌及跌差備出入番中官崔基平等二人。贈玉帛及匱臺卓等差備出入番中官韓光佑等八人。魂帛奉大轝及宮人行帷帳差備出入番中官申益喆等二十人。大轝前實果進止及五色燭籠紅蓋靑陽繖靑扇旌旄節銊素扇素蓋及跌烏杖等差備出入番中官韓宅臣等四十一人。步行奉神輦扶策等差備出入番中官金夢賚等三十四人。竝各加一資。資窮者代加。歸遊赤丁志完等三十人。各兒馬一匹賜給。又命書傳敎曰。殯宮次知中官金德九金景佐。造果次知中官李允默。熟馬一匹賜給。從事中官金商彦等三人。令內侍府陞敍調用。內需司造果監董官別坐李枝盛。兒馬一匹賜給。殯宮都薛里金景佑李漢謙。熟馬一匹賜給。薛里中官李春華等二人。進止差備中官李景潤等四人。亦有內侍府陞敍調用。籠排及哭差備中官金世興等十二人。兒馬一匹賜給。無職者。令內侍府復職調用。又命書傳敎曰。宣謚時哀冊差備長番中官吳浚謙梁大宜。各半熟馬一匹賜給。哀冊差備出入番中官咸昌郁韓宅臣。排案床差備中官金義喆朴昌覃。讀冊床差備中官金興喆。各兒馬一匹賜給。又命書傳敎曰。表石前面御筆北漆。神主光漆寫字官安福臣。表石塡紅謚冊塡紅哀冊塡金劃員崔得賢竝加資。又命書傳敎曰。擇日官姜熙輔等三人。令本衙門高品付料。又命書傳敎曰。殯宮司鑰金壽完太命喆。神輦司鑰崔昌福。竝加一資。資窮者。兒馬一匹賜給。扶策別監十八人。練結別監十五人。虞主別監十一人。米布參考前例磨鍊題給。神輦別監十六人。神輦陞降別監四人。各木一疋題給。神輦前燭籠假別監十人。侍衛假別監二十人。魂帛轝前燭籠假別監十人。侍衛侍衛假別監二十人。大轝前燭籠假別監三十人。嘉禮時燭籠假別監八人。各布一疋題給。一人雖兼數事。毋得疊受。又命書傳敎曰。殯宮事知守僕李昌彬。帖加成給。別監韓泰赫。書題除授。其除守僕別監。當自內施賞。勿論。上詣魂宮。親行別奠初虞。仍還內。諸臣退出。